tomron87/hebrew-wikipedia-sentences-corpus huggingface dataset:
סקאג'וויה הייתה בהריון עם הילד הראשון שלה כאשר משלחת המחקר הגיעה לכפרי הידאטסה בחורף של 1804/5. מריווד'ר לואיס וויליאם קלארק בנו את מבצר מנדן (הקרוי על שם שבט מנדן, שאלו היו אדמותיו).
הם ראיינו מספר ציידים שיוכלו לתרגם או להדריך את המשלחת לאורך נהר המיזורי באביב, ובחרו להעסיק את שארבונו כמתורגמן כיוון שגילו כי אשתו דוברת שושוני, וידעו שיזדקקו לעזרת השבטים השושניים במקורות המיזורי.
תהליך התרגום היה מסורבל - סקאג'וויה דברה עם בעלה בשפתה, הוא מסר את דבריה בצרפתית לאחד מחיילי המשלחת, שתרגם אותם לאנגלית עבור לואיס וקלארק.
סקאג'וויה ושארבונו עברו להתגורר במבצר שבוע לאחר מכן.
לואיס ציין את לידתו של בנה ז'אן בטיסט שארבונו ב-11 בפברואר 1805, וציין כי חלק מהמתורגמנים במשלחת כתשו זנבות עכסנים כדי לזרז את הלידה.
קלארק ומערביים נוספים כינו את הילד "פומפ הקטן" או "פומפי".
באפריל, המשלחת עזבה את מבצר מנדן ויצאה לכיוון נהר מיזורי בפירוגים.
הם היו צריכים להשתמש במוטות נגד הזרם ולפעמים למשוך מגדות הנהר.
ב-14 במאי 1805, סקאג'וויה הצילה פריטים שונים שנפלו מתוך הסירה, כולל היומנים והרשומות של לואיס וקלארק.
מפקדי החיל, ששיבחו אותה על פעולתה המהירה, ואף העניקו לנהר את השם "נהר סקאג'וויה" לכבודה ב-20 במאי 1805. עד אוגוסט 1805, הגיעה המשלחת לשטחי שושון ואנשיה ניסו לקנות סוסים כדי לחצות את הרי הרוקי.
סקאג'וויה שימשה כמתורגמנית, ואז נתגלה כי הצ'יף של השבט, קמאיוויט (Cameahwait), היה אחיה שלא ראה אותה מאז שנחטפה.
אנשי השבט הסכימו למכור סוסים לקבוצה, ולספק מדריכים שיובילו אותם בהרי הרוקי.
המסע היה קשה במיוחד, עד כי חברי המשלחת נאלצו לאכול חלב נרות כדי לשרוד.
כאשר ירדו אל האזורים היותר נוחים בצד השני, סקאג'וויה עזרה להם למצוא ולבשל את שורשי צמח הקמסיה כדי לחזור לאיתנם.
כאשר המשלחת פנתה לפתח נהר קולומביה לחוף האוקיינוס השקט, סקאג'וויה ויתרה על חגורת החרוזים שלה כדי לאפשר למפקדי המשלחת לסחור עבור חלוק פרווה אותו רצו לתת לנשיא תומאס ג'פרסון.
כאשר הגיעה המשלחת אל האוקיינוס השקט, כל חברי המשלחת - כולל סקאג'וויה ויורק, שהיה עבד שחור של קלארק, הצביעו בנוגע למיקום בניין משכן החורף שלהם.
בינואר, כאשר פגר לווייתן נשטף אל החוף הדרומי של מבצר קלאטסופ, סקאג'וויה עמדה על זכותה ללכת ולראות את "הדג המפלצתי".
בדרך חזרה, הם הגיעו להרי הרוקי ביולי 1806. ב-6 ביולי כתב קלארק: "האישה האינדיאנית הודיעה לי שביקרה במישור הזה בתדירות גבוהה, והיא מכירה אותו היטב...
היא אמרה שנגלה רווח בהרים לכיוון שלנו..." (כעת נקרא "מעבר גיבונס").
שבוע לאחר מכן, ב-13 ביולי, סקאג'וויה המליצה לקלארק לחצות לתוך אגן נהר ילוסטון במה שמכונה כיום "מעבר בוזמן".
מאוחר יותר, המסלול הזה נבחר כמסלול האופטימלי עבור הרכבת הצפון פסיפית בחצייתה את קו פרשת המים של אמריקה.
אף על פי שסקאג'וויה תוארה כמדריכה עבור המשלחת, פעולת ההדרכה שלה מתוארת פעמים מעטות בלבד.
בעת המסע במחוז פרנקלין (כיום), וושינגטון, ציין קלארק, "האישה האינדיאנית אישרה עבור האנשים האלה את הכוונות הידידותיות שלנו, כיוון שאף אישה לא מלווה משלחת מלחמה אינדיאנית באזור זה," ו"אשתו של שאבונו המתורגמן שלנו מפייסת את כל האינדיאנים בנוגע לכוונות הידידותיות שלנו, אישה עם קבוצת גברים היא אות של שלום".
בסיום המסע כתב קלארק לשארבונו והכיר תודה לסקאג'וויה על עבודתה ותרומתה למשלחת; הוא הודה שלא היה ביכולתו להשיב לה כראוי.
הוא מוסיף כי היה שמח לאמץ את "פומפ" הקטן ולגדלו כבנו; הוא הזמין את "ג'ייני" ללוות את בנה הקטן אל קלארק עד שיאמצו באופן חוקי.
לאחר סיום המסע, שארבונו וסקאג'וויה גרו שלוש שנים אצל ההידאטסה לפני שקיבלו את הזמנתו של ויליאם קלארק להתיישב בסנט לואיס, מיזורי, בשנת 1809. הם הפקידו את חינוכו של בנם ז'אן-בטיסט בידיו של קלארק, שרשם את הבחור הצעיר בפנימייה של אקדמיית סנט לואיס.
סקאג'וויה ילדה בת, ליזט, כנראה בשנת 1812.
כמה חודשים מאוחר יותר, 15 אנשים נהרגו במתקפת אינדיאנים על מבצר ליסה, בפתחו של נהר ביג הורן.
בין הניצולים הייתה גם בתה הצעירה של סקאג'וויה.
טוסן שארבונו חי עד גיל 76. בשנת 1813 הוא העביר באופן רשמי את המשמורת על בנו לוויליאם קלארק.
על פי בלאושטיין, ממרחק הזמן וממיעוט התיאורים ביומנים, קיים קושי להבין מה היה תפקידה של סקאג'וויה במשלחת, וכיצד התייחסו אליה מפקדי המשלחת.
היא מפרטת דעות של כמה חוקרים שכל אחד מהם הגיע למסקנות שונות: בין מי שטען כי תפקידה במשלחת היה שולי, דרך תפיסה של מעמדה המרכזי כמי שמיתנה את החשדנות כלפי המשלחת בעצם נוכחותה כאישה, ועד ראייה של תפקידה באופן הירואי ממש, בדומה למיתוס של "הנסיכה האינדיאנית", שבמסגרתו נכללת פוקהונטאס..
דעתה של בלאושטיין היא שמתוך תיאור פעולותיה ביומנים, אין ספק שסקאג'וויה ניחנה בתושיה ויוזמה, וכן שהכירה את דרכי השבטים הילדיים ויכלה להתקשר עימם, ואף הכירה צמחים ובעלי חיים שבזכותם יכלה המשלחת לשרוד.
מול אלה, עומדים הדיווחים השבלוניים והתמציתיים שלה ביומנים, שמקשים על הקורא להבין עד כמה הייתה חיונית במסע.
עוד היא מציינת, שסביר כי לתפיסה הסטראוטיפית שהייתה ללואיס וקלארק כגברים לבנים ומשכילים כלפי נשים בכלל, ונשים ממוצא ילידי בפרט, הייתה השפעה על תפיסתה של סקאג'וויה כאדם שלם וכדמות בעלת תפקיד קריטי במשלחת.
סקאג'וויה הייתה חלק חשוב במשלחת של לואיס וקלארק, המוכרת היטב לציבור האמריקאי.
התנועה הלאומית לזכויות נשים בתחילת המאה העשרים אימצה אותה כסמל של עצמאות ושוויון, הקימה מספר פסלים ושלטים לזכרה, וופעלה רבות כדי להפיץ את ההישגים שלה.
פסלים ואנדרטאות רבים הוקמו לזכרה ברחבי ארצות הברית, להלן רשימה חלקית:
הפסלת אליס קופר פיסלה את "סקאג'וויה וז'אן-בטיסט" בשנת 1905. זהו פסל ברונזה בפארק וושינגטון בפורטלנד, אורגון.
בפארק סקאג'וויה במונטנה ניצב פסל שלה במקום ממנו משערים כי נחטפה כילדה.
ב-1910 פיסל לאונרד קרונל את סקאג'וויה ובנה התינוק עבור פארק גבעת הממשל בצפון דקוטה.
ב-2008 יצר האמן טום מקלילנד את הפסל "סקאג'וויה" בריצ'לנד, וושינגטון.
ב-1977, שנים לאחר מותה, היא נכללה בהיכל התהילה הלאומי לבוקרות בפורט וורת', טקסס.
בשנת 2001, הוענק לה תואר "סמל של כבוד" (Honorary Sergeant) על ידי הנשיא ביל קלינטון.
בשנת 2000, מטבעת ארצות הברית הנפיקה מטבע מיוחד לזכרה בו נראים סקאג'וויה ובנה ז'אן-בטיסט.
פניה של סקאג'וויה צוירו לפי תווי פניה של אישה מודרנית מבנות שבט שושון, רנדי'ל ה-דואו טטון (Randy'L He-dow Teton).
ערכו של מטבע הזיכרון הוא דולר אחד.
ב-2006 הושקה ספינת הצי האמריקאי USNS Sacagawea (T-AKE-2).
המוטו של הספינה הוא "מובילים את הדרך" (Leading the Way).
אגם סקאג'וויה - בצפון דקוטה
שביל מורשת סקאג'וויה - שביל בן כ-37 ק"מ לאורך נהר קולומביה בין הערים ריצ'לנד, פסקו וקנוויק במדינת וושינגטון
נהר סקאג'וויה - פלג של נהר המיזורי
פארק לאומי סקאג'וויה - במדינת וושינגטון
קלדרת סקאג'וויה - קלדרה גדולה ומוארכת במישור עשתר שעל הכוכב נוגה
1974-9 - מיצב ארוחת הערב של האמנית הפמיניסטית ג'ודי שיקגו כולל צלחת לסקאג'וויה באגף 3.
1984 - הרומן סקאג'וויה מאת אנה לי וולדו
2004 - הסרט מסעה של סקאג'וויה.
2006 - הסרט לילה מוטרף במוזיאון.
את דמותה שיחקה מיזו פק (Mizuo Peck).
2007 - הסרט הרוח של סקאג'וויה.
במאיות: בוורלי פנינגר ואליסון יאנג.
2013 - דמותה הוצגה בפרק מתוך הסדרה "היסטוריה שתויה", אותה גילמה אלכסנדרה דדריו.
סק"א רוסטוב על הדון היא קבוצת כדורגל לנשים מהעיר רוסטוב על הדון.
בזמן הקצר שהתקיימה אירחה את משחקיה באצטדיון סק"א רוסטוב המכיל 27,300 מושבים והיה מאצטדיוני הכדורגל הגדולים בליגת הכדורגל לנשים
הישג השיא הוא מקום שלישי באליפות בעונת 2008.
המועדון הוקם בשנת 2006 על בסיס מועדון סק"א לכדורגל גברים.
בסוף 2008, בגלל היעדר מימון, המועדון פורק על ידי הבעלים היחיד איוואן סבווידי.
סק"א ארנה הוא אולם הוקי קרח של מועדון ההוקי סק"א מהעיר סנקט פטרבורג, צפון-מערב רוסיה.
הוא מכיל 22,500 מושבים ובשל כך נחשב להיכל ההוקי קרח הגדול ביותר בעולם, כשהוא עוקף את סנטר בל במונטריאול, קנדה (21,105 מושבים).
עבודות הבנייה להקמת האולם החלו בשנת 2020 והושלמו בשנת 2023. הוא נבנה במקום שבו היה מתחם האירועים והספורט הפטרבורגי, שנהרס.
עלות הבנייה מוערכת ב-36 מיליארד רובל לערך, ש-10 מיליארד מהם הוקצו מתקציב העיר.
האולם היה צפוי לארח משחקים באליפות העולם בהוקי קרח בשנת 2023, אך עקב הפלישה הרוסית לאוקראינה המשחקים הועברו לטמפרה וריגה.
ב-9-10 בדצמבר 2023, הארנה אירחה את משחק האולסטאר של ה-KHL.
בשנת 2017 היו הצעות להעביר מתחם האירועים והספורט הפטרבורגי להשכרה לטווח ארוך למועדון ההוקי סק"א כדי להפוך אותו להיכל קרח עם קיבולת של יותר מ-20 אלף צופים.
במהלך הדיונים במועצת התכנון העירונית של סנקט פטרבורג בשנים 2018–2019, נדונו שתי תוכניות לשיקום המתחם: שיפוץ מרכזי תוך שמירה על מראהו החיצוני של הבניין או הריסה מוחלטת של הבניין עם הקמת זירת קרח חדשה לגמרי במקומו.
כמו כן תוכנן לבנות את השטח הסמוך עם מתקני תשתית חברתית ומבני מגורים.
ב-18 בספטמבר 2019 הוכרז על מכרז לשלב הראשון של שיפוץ המתחם.
ב-24 באוקטובר 2019 נחתמו מסמכים לפירוק החברה המנהלת את המתחם הפטרבורגי, כאשר נציג חברת גזפרום (שמממנת את הבנייה) מונה ליו"ר ועדת הפירוק.
כבר אז החלה התקנת גדר סביב המבנה יחד עם ביצוע עבודות סקר בשטח.
ב-30 באוקטובר 2019, קבלן סק"א ארנה — המבצע עבודות אלה — החל לפרק את עמדות הצופים ומבני המתכת התלויים, כמו גם ציוד התאורה והקול במתחם.
באביב 2020 הושלמה הריסת מתחם הספורט הפטרבורגי וביוני השטח פונה מפסולת בניין.
ביולי קיבלה סק"א ארנה אישור להתחיל בעבודות בנייה.
באותו חודש, עבודות עפר החלו להתבצע באתר.
בדצמבר 2020, נחתם חוזה בנייה בין העירייה לחברת GORKA.
במאי 2021 הושלם מכרז אדריכלות בינלאומי בו זכתה הצעה אוסטרית מלשכת קופ הימלבלוי.
חברת העיצוב "GORKA" ציינה כי במקור תוכנן לסכם את תוצאות התחרות בפברואר–מרץ, אך קבוצת המומחים נדרשה ליותר זמן כדי ללמוד ולנתח את הפתרונות הטכניים הבסיסיים לכל פרויקט שהוגש.
במקביל, המעצבים כבר החלו לעבוד עם אדריכלי הלשכה ויצרני מבני מתכת לחזית ולגג ההיכל עם חברת Kurganstalmost.
העירייה התקשרה בהסכם זיכיון לשיקום ושיפוץ המתחם עם חברת SKA Arena, לבניית היכל ההוקי קרח הגדול בעולם, עם קיבולת של 21.5 אלף מושבים.
תוכנן כי המתקן ייבנה עד מאי 2023. כשההשקעות הכספיות נאמדו בכ־25 מיליארד רובל.
העירייה, על פי הזיכיון, תשקיע 50%, אך לא יותר מ־10 מיליארד רובל.
העלות המשוערת של כלל הפרויקט, היא 37 מיליארד רובל.
באביב 2021, היסודות כבר היו מוכנים והחלה בניית המבנים המונוליטיים.
ב-3 בנובמבר 2023 קיבלה הארנה אישור הפעלה ובדצמבר אותה שנה כבר אירחה משחק הוקי קרח ראשון, משחק האולסטאר של ה-KHL, שצפו בו יותר מ-19,000 איש.
מאז קבוצת ההוקי סק"א פטרבורג מארחת בו את משחקי הבית שלה במסגרת ליגת KHL.
ב-11 בפברואר 2024, סק"א פטרבורג אירחה בארנה את סוצ'י ליגת KHL במשחק שהיה למשחק שהיו בו הכי הרבה צופים בהיסטוריה של ענף הוקי קרח עם 23,745 צופים.
רשמית, נספרו דווקא 21,481 צופים, אך הנהלת מועדון סק"א כללה בסטטיסטיקה שלה גם נתוני נוכחות של אורחי הכבוד, קרובי השחקנים, מתנדבים ועובדי הארנה.
עם זאת, סק"א שברה את שיא הצופים כבר ב-3 במרץ 2024, כאשר במשחקה מול טורפדו ניז'ני נובגורוד צפו בה 23,996, במה שמהווה לשיא עולמי.
סקאוגום היא אחוזה ומקום מגוריהם הרשמי של יורש העצר האקון ואשתו נסיכת הכתר מטה מאריט.
האחוזה ממוקמת בעיר אסקר מדרום-מערב לאוסלו, למרגלות הר סקואוגומסאסן .
האחוזה הייתה במקור רכוש הכנסייה בתקופת ימי הביניים, ועברה מספר בעלים עד 1909, אז קנה אותה פריץ ודל ירלסברג.
כאשר נסיך הכתר אולף ונסיכת הכתר מרתה נישאו בשנת 1929, ודל-ירלסברג מכר אותה לבני הזוג.
בשנת 1937 נולד בנם יורש העצר הנסיך האראלד באחוזה.
המבנה בסגנון בקתה שווצרית עוצב על ידי הרמן באקר והושלם בשנת 1891, נשרף בשנת 1930. האדריכל הנורווגי ארנשטיין ארנברג הוזמן לתכנן מבנה חדש, כולו על יסודות הבניין הישן.
הבניין החדש נבנה מאבן כדי להימנע משריפות עתידיות.
בשנת 1968 נתן המלך אולף החמישי את האחוזה כמתנת חתונה לבנו, נסיך הכתר הארלד (לימים המלך הרלד החמישי) ואשתו נסיכת הכתר סוניה, בעוד המלך עצמו עבר לארמון המלכותי באוסלו.
המלך נתן את האחוזה במתנה לבנו יורש העצר האקון ולנסיכת הכתר מטה-מאריט לרגל חתונתם.
שלא כמו הארמון המלכותי באוסלו, סקאוגום נמצא בבעלות פרטית של משפחת המלוכה ולכן אינו פתוח לציבור.
כמו כל מעונות המלוכה בנורווגיה, האחוזה מוגנת על ידי השומרים המלכותיים.
סקאד'י (Skathi), הנקרא גם שבתאי XXVII, הוא ירח של כוכב הלכת שבתאי.
סקאד'י הוא אחד מהירחים הבלתי סדירים של שבתאי, בקבוצת הלוויינים הנורדית שלו.
הוא התגלה ב-23 בספטמבר 2000 על ידי צוות של אסטרונומים בראשות ברט גלדמן.
הצוות הכריז על הגילוים ב-7 בדצמבר 2000, יחד עם שבעה לוויינים נוספים של שבתאי.
הירח נקרא על שם סקאד'י, דמות במיתולוגיה הנורדית, כחלק ממאמץ לגוון את השמות של עצמים אסטרונומיים שברובם נקראים בשמות מהמיתולוגיה היוונית והרומית.
לסקאד'י לוקח קצת מעל 725 ימים להשלים מסלול סביב שבתאי וההערכה היא שהוא לוקח בסביבות 11.1±0.02 שעות להסתובב על צירו.
הוא מקיף במרחק יותר רחוק משבתאי מאשר הלוויינים הרבים האחרים של שבתאי, עם נטיית מסלול ואקסצנטריות גדולה.
הוא גם נע בכיוון הפוך לעומת הרוטציה של שבתאי.
לא הרבה ידוע על סקאד'י, כי זה אובייקט עמום.
מלבד תצפיות מבוססות כדור הארץ, הוא נצפה רק על ידי הגשושית קאסיני, ואפילו המדידות הללו נלקחו במרחק של כמעט 9.7 מיליון קילומטרים.
מוצאו של סקאד'י נותר שאלה פתוחה.
אפשרות אחת היא שבמקור זה היה אסטרואיד שנוצר במקום אחר, ונלכד על ידי כוח המשיכה של שבתאי כשהוא טס ליד כוכב הלכת.
אפשרות נוספת היא שבמקור זה היה חלק מאחד מירחי שבתאי, כמו פיבי, שהתפצל במהלך התנגשות והפך ללוויין עצמאי.
ההרכב הפיזי שלו לא נקבע, אבל ידוע שהוא כ-8 קילומטר לרוחב, ובעל צורה לא סדירה.
סקאד'י התגלה ב-23 בספטמבר 2000 על ידי ברט ג'יי גלדמן, ג'ון ג'יי קאוולארס, ז'אן-מארק פטיט, הנס שול, מתיו ג'יי הולמן, בריאן ג'י מרסדן, פיל ניקולסון וג'וזף א.
הצוות השתמש בתמונות שצולמו על ידי טלסקופ קנדה-צרפת-הוואי במצפה הכוכבים מאונה קיה.
הם הכריזו על הגילוים של סקאד'י ב-7 בדצמבר 2000, יחד עם שבעה לוויינים נוספים של שבתאי שהוכרזו באותו יום: סיארנק, טארבוס, איג'יראק, ת'רימר, מונדילפארי, אריאפוס וסוטונגר.
ה"S" הראשונה מציינת שסקאטי הוא לוויין (בניגוד, למשל לטבעת פלנטרית).
"2000" מציין שהוא התגלה בשנת 2000, ה"S" השנייה הוקצתה מכייון שהוא מקיף את כוכב הלכת שבתאי.
הספרה 8 אומרת שזה היה העצם השמיני מסוג זה שהתגלה באותה שנה.
שמו של סקאד'י נבחר במיוחד כדי לגוון את מקורות השמות שניתנו לאובייקטים אסטרונומיים.
רוב השמות האנגליים לכוכבי לכת נגזרים מהשמות הרומיים לכוכבי לכת, ומדענים שציינו שמות לוויינים נטו לעקוב אחר דפוס זה.
בהתחשב בהקשר זה, ההיסטוריון יורגן בלאנק כתב כי ג'ון קאוולארס "ניסה לעזור למינוח האסטרונומי למצוא את דרכו החוצה מהתלם הרנסאנס היווני-רומאי שלו".
עבור סקאד'י, ברט בחר שם מהמיתולוגיה הנורדית, שבו סקאד'י היא ענקית שנסעה לאסגארד כדי לנקום את מות אביה.
הלוויינים האחרים של שבתאי (איג'יראק, קיוויוק, פאליאק, סיארנק וטארקק) קיבלו שמות מהמיתולוגיה האינואיטית.
סקאוט הייתה משפחת משגרים שהייתה בניצול של נאס"א החל מסוף שנות ה-50 ועד לשנת 1994. המשגר כלל 4 שלבים עם מנוע דלק מוצק.
השלב הראשון היה מבוסס על טיל פולאריס והשלב השני על טיל Sergeant.
השלב שלישי והרביעי היו מבוססים על השלב השלישי של משגר ואנגארד.
הגרסה הראשונה פותחה על ידי הוועדה הלאומית המייעצת לאווירונאוטיקה (שפעלה לפני הקמת נאס"א) במרכז פיתוח בלנגלי במהלך שנת 1957. השיגור הראשון לטיסה תת-מסלולית בוצע ב-4 באוקטובר 1960. ב-16 בפברואר 1961 בוצע שיגור לחלל עם חללית "אקספלורר 9".
השיגורים של נאס"א בוצעו מבסיס חיל האוויר ונדנברג וממתקן הטיסות וולופס.
בנוסף לכך בוצעו שיגורים מנמל חלל האיטלקי.
צוות שיגור עבר הדרכה מוקדמת במתקני נאס"א.
רמת אמינות של המשגר הייתה גבוהה מאוד והגיע ל-98% חוזי הצלחה.
השיגור האחרון של הטיל ממשפחה זו בוצע בשנת 1994.
בחיל האוויר של ארצות הברית פותחו דגמים נפרדים.
דגם RM-90 Blue Scout II בהמשך עבר לשימוש בנאס"א.
בוצעו 2 שיגורים מוצלחים לטיסה תת-מסלולית אך שיגור חללית לחלל לא הצליח.
סקאה אסונו הוא אמן מאנגה יפני.
ידוע בעיקר בזכות סדרות המנגה שלו יומן העתיד (Future Diary) ו-Big Order .
אסונו התחיל לצייר בגיל 15, באותה תקופה היה מעריץ של יצירותיה של רומיקו טקהאשי ובמיוחד מנגת האימה שלה, מרמייד סאגה.
המנגה הסתיימה בגיליון שפורסם בדצמבר 2018. במאי 2019, הוא החל בהמשכה של עיבוד המנגה לסדרת הרומן הקליל של בוקוטו אונו, Reign of the Seven Spellblades ב־Monthly Shōnen Ace.
סצנת רחוב ברלינאית היא ציור משנת 1913 מתוך מחזור "סצנות רחוב" מאת האמן האקספרסיוניסטי הגרמני ארנסט לודוויג קירכנר.
מחזור של יצירות בהן יצירה זו, נוצר בין השנים 1913–1915, מציג לעיתים קרובות פרוצות עם לקוחותיהן, ונחשב לאחת היצירות החשובות ביותר של האקספרסיוניזם הגרמני.
בקדמת הציור נראות שתי פרוצות לבושות בבגדים צבעוניים מאוד, עם צווארוני תחרה מהודרים וכובעי אופנה גבוהים.
מתוארים שני לקוחות – האחד פונה אל הצופה, והשני פונה אל הנשים.
הדוגמן לדמות הלקוחות היה ככל הנראה ידידו של האמן, הצייר אוטו מולר, אך ייתכן שקירכנר עצמו השתמש בדמותו כמודל.
הדגמים לשתי הנשים היו האחיות ארנה וגרטה שילינג.
ברקע מוצג רחוב סואן, ובו כרכרה רתומה לסוסים ושלט של קו החשמלית 15, קו עגלות סוסים שפעל במרכז ברלין.
הנשים מביטות אל הגברים במבט מפתה; אחד הגברים מחזיר להן תשומת לב, ואילו השני מפנה מבטו.
החיתוך של דמויות הגברים מעניק לציור תחושה של רגע שנתפס באופן חטוף.
בציור ניכרות השפעות הפוטוריזם האיטלקי, הבאות לידי ביטוי בדינמיות החפוזה של הסצנה.
השפה הזוויתית של הצורות מושפעת מן הקוביזם.
קירכנר הרבה לצייר פרוצות ואת מערכת היחסים שלהן עם לקוחותיהן.
לא היה בכך משום ביקורת חברתית, אלא ניסיון לתאר את תפיסתו את דמות האישה החדשה והעצמאית: קירכנר כתב:
"סצנות הרחוב התפתחו בשנים 1911–1914. הייתה זו אחת התקופות הבודדות ביותר בחיי, בהן שוטטתי ברחובות הארוכים, המלאים באנשים ובעגלות, יום ולילה, בחוסר מנוחה מייסר".
בשנת 2006 דרשה אניטה הלפין, נכדתו של אספן האמנות היהודי אלפרד הס, את השבת הציור, שהוצג עד אז במוזיאון ברוקה בברלין.
עיריית ברלין אישרה את ההשבה, ולאחר מכן נמכר הציור על ידי בית המכירות הפומביות כריסטי'ס עבור 30 מיליון אירו לאספני האמנות רון לאודר וסרג' סברסקי.
הציור הפך לחלק מאוסף נויה גאלרי ניו יורק.
ההשבה התבססה על הצהרת וושינגטון משנת 1998, שבה התחייבה גרמניה.
תומכי מוזיאון ברוקה עדיין דורשים להחזיר להם את הציור.עם זאת, ההחלטה עוררה תגובות ציבוריות שליליות, בשל אי-בהירות סביב נסיבות מכירת הציור.
אלמנתו של אלפרד הס נאלצה למכור יצירות אמנות בשל קשיים כלכליים שפקדו את המשפחה בעקבות המשבר הכלכלי העולמי בשנת 1929, אך לא ברור האם המכירה של "סצנה רחוב ברלינאית" הייתה תוצאה ישירה של רדיפת היהודים בגרמניה.
הציור הועבר לאגודת האמנות של קלן בשנת 1936 ונמכר לאחר מכן לאספן האמנות קרל הגמן, בנסיבות שנויות במחלוקת.
מבקרי ההשבה טענו כי לא ניתן להחיל את הצהרת וושינגטון במקרה זה, וכי היא אינה מחייבת מבחינה משפטית.
בעקבות זאת הוגשו תלונות נגד פוליטיקאים בברלין שהיו מעורבים בהחלטה, אך התביעה סירבה להגיש כתבי אישום.
תומכי מוזיאון הברוקה עדיין דורשים את השבת הציור לאוסף המוזיאון.
לעיל מוצגות 4 סקאלות שונות: סקאלה ליניארית-ליניארית, ליניארית-לוגריתמית, לוגריתמית-ליניארית וכן לוגריתמית לוגריתמית.
הגרפים המשורטטים הם: y=x (בירוק), y=10x(באדום) וכן y=log(x) (בכחול)
סקאלה לוגריתמית היא דרך נוחה להצגת נתונים מספריים, המשתרעים על-פני טווח רחב מאוד של ערכים, שעל כן קיים קושי להציגם בצורתם הרגילה, בפרט בהצגה גרפית, אך גם בהצגה מספרית.
בסקאלה לוגריתמית מוצג הלוגריתם של הנתון (לפי בסיס מסוים).
בסקאלה לוגריתמית בבסיס עשר, טווח המספרים בין 0 ל־10 יבטא טווח מספרים שבין 1 ל־ 10 מיליארד, כאשר כל יחידה היא מכפלה בעשר של היחידה הקודמת.
וכך רעידת אדמה במגניטודה 6 בסולם מגניטודה לפי מומנט תהיה חזקה פי 10 מרעידת אדמה בעוצמה 5. ואילו רעידת אדמה בעוצמה 5.5 תהיה חזקה פי 3.162 לערך () מרעידה בעוצמה 5.
ניסיון להציג את עלייתו של מדד המחירים לצרכן בישראל בעשור 1975-1985, שבו עלו המחירים פי 4,000 בערך, מגלה שאם נשתמש בסקאלה רגילה, ונציג בגרף את המדד בתחילת התקופה בקו שגובהו מילימטר אחד, יגיע גובהו של הקו שבסוף התקופה לארבעה מטרים.
קשה להציג גרף כזה על דף נייר.
מעבר לגרף בסקאלה לוגריתמית יביא לכך שאם המדד בתחילת התקופה מיוצג בקו שגובהו מילימטר אחד, הרי הקו בסוף התקופה מצריך קו שגובהו פחות מחמישה סנטימטר, כך שאין כל קושי להציג גרף זה.
הדבר בולט עוד יותר ברעידת אדמה, מכיוון שעוצמתה של רעידת האדמה החזקה ביותר שנמדדה (9.5 בסולם מגניטודה לפי מומנט) גדולה פי 1,600,000,000 מזו של הרעידה החלשה ביותר שניתן למדוד.
הצגה של רעידה מסוימת כרעידה בעוצמה של 10,345,080 בסולם כלשהו הייתה חסרת משמעות ולכן משתמשים בסקאלה לוגרתמית.
השימוש בסקאלה לוגריתמית עלול להרתיע, משום שנדרשת מיומנות מסוימת כדי להבין את המידע המוצג באמצעותה.
גרף ישר בסקאלה לוגריתמית, למשל, פירושו גידול של הנתונים בטור גאומטרי.
עם זאת מידע מסוגים שונים מסופק בסקאלה לוגריתמית, מבלי שרוב הציבור יהיה מודע לכך.
סולם ריכטר וסולם מגניטודה לפי מומנט למדידת גודלן של רעידות אדמה.
מדד pH למדידת חומציות של תמיסה.
על פי חוק ובר-פכנר התלות בין התפיסה לגירוי היא לוגריתמית, כלומר: אם הגירוי משתנה בטור גאומטרי, תשתנה התפיסה שלו בטור חשבוני.
הניסוי של ובר עסק בגירוי של משקל המוחזק ביד אך החוק נכון גם עבור גירויים אחרים, כגון בהירות או תדירות צליל.
כתוצאה מהתלות הלוגריתמית נוח להציג גירויים כאלו על ידי סקאלה לוגריתמית.
דציבל, למדידת עוצמת הצליל שהאוזן האנושית קולטת.
בהירות כוכבים, עקב הדרך שבה פועל חוש הראייה.
כוונון מושווה ותווי המוזיקה, עקב הדרך שבה פועל חוש השמיעה.
הגרפים המשורטטים הם: y=x (בירוק), y=10x (באדום) וכן y=log(x) (בכחול)
סקאלה היא סרגל המציין טווח של ערכים.
אף על פי שניתן להשתמש במגוון סוגי סקאלות, מקובלים שני סוגים עיקריים:
סקאלה ליניארית מציינת טווח רציף של ערכים, בו המרחק בין ערכים סמוכים קבוע.
במקלטי רדיו סקאלה שמציינת טווח גלי רדיו במגהרץ.
עקומת מאמץ-עיבור שמייצגת את הקשר בין המאמץ והעיבור שחומר מקיים.
המרחק בין שנתות הסרגל מצוין בצורה ליניארית.
סקאלה לוגריתמית מציינת טווח רציף הנדסי של ערכים, שבו לפי הבסיס המקובל, כל ערך גבוה פי עשרה מן הערך הקודם.
מדידת גודלן של רעידות אדמה: סולם ריכטר וסולם מגניטודה לפי מומנט.
עקום בודה – להצגת פונקציית תמסורת כנגד התדירות.
בהצגת פונקציית ההגבר שני צירי הגרף דציבל-תדירות בסקאלה לוגריתמית.
סקאלה בה ציר אחד הוא לוגריתמי, וציר שני ליניארי.
דוגמה לכך ניתן לראות בטבלה מטה, מול סקאלה ליניארית :
סקָאט הוא משחק קלפים מסוג משחקי ה"לקיחה" או "הצבע השליט" (Trump card).
משחק הסקאט הוא המשחק הלאומי ומשחק הקלפים הפופולרי ביותר בגרמניה.
המשחק מיועד לשלושה או ארבעה שחקנים.
חבילת הקלפים מונה 32 קלפים: 7, 8, 9, 10, נסיך, מלכה, מלך ואס בארבעת הצבעים.
במשחק כולו כל שחקן משחק עבור עצמו על מנת לנצח, אבל בכל סיבוב בפני עצמו תמיד משחק שחקן אחד שמנסה לנצח את הסיבוב (כרוז) נגד שני השחקנים האחרים שמטרתם להכשילו.
במקרה שמשחקים ארבעה שחקנים, כל סיבוב שחקן אחר אינו משחק וכך תמיד שלושה משחקים.
אסור לשחקנים לתקשר ביניהם בשום דרך מלבד דרך הקלפים שאותם הם בוחרים לשחק.
המטרה העיקרית של סיבוב במשחק רגיל היא להרוויח יותר מחצי מהנקודות של הקלפים.
הכרוז (אותו שחקן המנסה לנצח את הסיבוב) שמצליח בכך מרוויח נקודות משחק, ומתמודד שנכשל מפסיד נקודות משחק.
יש להבחין בין נקודות קלפים לנקודות משחק שאינן אותו הדבר.
המשחק מתחיל עם חלוקת כל הקלפים לשלושת המשתתפים.
המחלק מתחלף כל סיבוב לפי כיוון השעון כך שתמיד השחקן שיושב משמאלו של המחלק הנוכחי יחלק בסיבוב הבא.
הקלפים מעורבבים ומחולקים כאשר פניהם למטה כך שכל שחקן מקבל 10 קלפים.
שני הקלפים הנותרים נשארים כאשר פניהם למטה והם נקראים הסקאט.
לפי החוקים החלוקה חייבת להתבצע בסדר הזה: 3 קלפים לכל אחד, 2 לסקאט, 4 קלפים לכל אחד, 3 קלפים לכל אחד.
במידה ומשחקים ארבעה שחקנים, המחלק מחלק את הקלפים לשלושת השחקנים האחרים ואינו מחלק לעצמו קלפים כלל והוא אינו משחק בסיבוב.
מערכת ההכרזות קובעת למעשה מי מבין השחקנים יתמודד בסיבוב מול השניים האחרים.
אם מספר שחקנים מעוניינים להתמודד בסיבוב, אז ההכרזה הגבוהה ביותר מנצחת.
שלב ההכרזות מתקיים בצורה של שאלה תשובה.
גובה ההכרזה ששחקן יכול להכריז, אך אינו מוכרח, הוא מכפלה של שני גורמים:
מספר הקלפים של הצבע השליט (חותכים) ברצף או שאינם ברצף ועוד 1 כדלהלן:
מספר השליטים המכפילים נספרים תמיד ברצף לפי הסדר הבא: נסיך תלתן, נסיך עלה, נסיך לב, נסיך יהלום, אס שליט, 10 שליט, מלך שליט, מלכה שליט, 9 שליט, 8 שליט, 7 שליט.
אם לשחקן יש את נסיך התלתן הוא יספור "ברצף" – כלומר כמה קלפים יש לו ברצף מתחילת הסדרה (מנסיך תלתן ואילך), הקלף הראשון שחסר לו מהרצף מפסיק את הספירה.
אם לשחקן אין את נסיך התלתן, הוא יספור "בלי רצף" – כלומר כמה קלפים חסרים לו מהרצף מתחילת הסדרה, הקלף הראשון שיתחיל את הרצף – כלומר הקלף הגבוה ביותר שיש לו מהסדרה, מפסיק את הספירה.
הקלפים שנמצאים בסקאט גם נחשבים, כך ששחקן שמשחק "בלי" 2 ברצף צריך לקחת בחשבון שאולי תחכה לו הפתעה בסקאט בתור נסיך תלתן שיכול להפוך את המשחק שלו מ"בלי 2" ל"עם 1".
בלבד: בלי 2 (הספירה נקטעת בנוכחותו של הנסיך לב) ועוד 1 זה 3
בהתאם לחשבון הזה הספירה הגבוהה ביותר שיכולה להיות היא עם או בלי 11 חותכים, ועוד 1 שתמיד מוסיפים שהם ביחד 12, למרות שמצב זה לא סביר שיקרה.
הספירה הנמוכה ביותר היא עם נסיך תלתן ובלי נסיך עלה, או בלי נסיך תלתן ועם נסיך עלה, בשני המקרים הספירה היא 1 ועוד 1 כלומר 2.
לתפקידי ההכרזה יש תמיד אותו הסדר (עם כיוון השעון): מחלק, מקשיב, מכריז, המכריז הבא.
כלומר, במשחק של שלושה אנשים היושב מימינו של המחלק יכריז מול היושב משמאלו, כאשר ההכרזה הזאת תסתיים, ההכרזה תעבור אל המכריז הבא שהוא המחלק.
המכריז יכול להכריז על גובה ההכרזה או להגיד פס (עבור), והמקשיב יכול להגיד שהוא מסכים לשחק בגובה ההכרזה או להכריז פס ולא לשחק.
אחרי שאחד מהם אמר פס, המכריז הבא מתחיל להכריז מול המתמודד שנשאר או שהוא אומר פס, עד אשר רק שחקן אחד נשאר.
שחקנים טובים יכולים בדרך כלל להסיק מידע מסוים על הקלפים של השחקנים לפי ההכרזה המקסימלית שלהם.
ההכרזה הגבוהה ביותר יכולה להיות 264 במשחק של גראנד פתוח (ouvert) עם 4. כלולים בהכרזות לעיל גם משחקים מיוחדים כגון null, null hand, null ouvert, null ouvert hand וכל אלו יוסברו בהמשך.
השחקן שזכה בהכרזה – הכרוז, יכול עכשיו לקחת את שני הקלפים הנותרים שעל השולחן (הסקאט) ולהחזיר במקומם שני קלפים אחרים מידו (או להחזיר את אותם קלפים אם ירצה).
כעת הוא יכריז איזה צבע הוא השליט.
רק הנסיכים הם השליט וכל השאר קלפים רגילים (גראנד)
אם כל השחקנים אומרים פס, ניתן לשחק משחק הנקרא ramsch (זבל).
רוב החובבנים משחקים אותו, אבל הוא לא כלול בחוקים הרשמיים.
במשחק זה, משחקים כמו גראנד וכל שחקן אמור לקחת כמה שפחות נקודות.
בסוף המשחק, כאשר שוחקו כל עשרת הסיבובים, כל השחקנים מורידים מניקוד המשחק שלהם את מספר נקודות הקלפים שהם לקחו.
ישנם גרסאות שונות למשחק זה, יש המשחקים שרק זה שלקח הכי הרבה נקודות קלפים מפסיד אותם בנקודות משחק.
יש המשחקים שאם שניים לא לקחו שום נקודות, אז השלישי מפסיד כפול מהנקודות שקיבל.
הרעיון של המשחק הוא להעניש את השחקנים שיכלו להכריז ולשחק את הידיים הלא כל כך גרועות שלהן.
בחוקים הרשמיים, במצב שכולם אמרו פס הקלפים מוחזרים בלי להיחשף והמחלק הבא בתור מחלק שוב.
הכרוז יכול להחליט לקחת את הסקאט ולזרוק שני קלפים מידו שהוא חושב שהם הכי פחות מועילים, או שהוא יכול להחליט לא להסתכל בסקאט ואז המשחק נקרא hand game.
בכל מקרה, הקלפים שבסקאט נספרים ביחד עם כל הלקיחות של הכרוז.
כעת הכרוז מכריז מהו הצבע השליט.
השחקן שמשמאל למחלק מוביל, כלומר הוא שם את הקלף הראשון בסיבוב הראשון.
שני האחרים משחקים אחריו בכיוון השעון.
כל שחקן חייב לשים קלף אחד, והזוכה של הסיבוב הוא זה שמוביל את הסיבוב הבא.
השחקן שמוביל שם את הקלף הראשון בסיבוב, ושני השחקנים האחרים חייבים לשים קלף מאותו צבע אם הם יכולים.
אם שחקן אינו יכול לשים קלף מאותו צבע הוא יכול לזרוק קלף כלשהו שאינו שליט והוא לא יזכה בסיבוב, או שהוא יכול לחתוך בעזרת קלף שליט.
השליטים, כולל כל הנסיכים נחשבים כצבע אחד, זאת אומרת שאם מובילים את הסיבוב על ידי קלף שליט, שני השחקנים חייבים אם הם יכולים לשים קלף שליט – כולל נסיך.
לדוגמה, אם התלתן הוא השליט, והסיבוב מובל על ידי 7 תלתן, ולשחקן הבא אין תלתנים בכלל, אבל יש לו נסיך, הוא חייב לשים את הנסיך כיוון שהוא שליט.
וכן להפך, אם מתחילים עם נסיך, אפשר וצריך להניח אחריו כל קלף שליט, בין אם הוא נסיך ובין אם איננו נסיך.
אם יש לפחות שליט אחד ששוחק בסיבוב, השליט הגבוה ביותר זוכה בסיבוב.
אם אין שליט בסיבוב אז הקלף הגבוה ביותר של הצבע שהובל זוכה בסיבוב.
קלף שאינו שליט ואינו הצבע שהובל לעולם לא יוכל לזכות בסיבוב.
כאשר ה־10 מדורג מעל המלכה והמלך.
השליטים מסודרים באותה צורה, רק שמעל האס מסודרים לפי חוזק עולה נסיך יהלום, נסיך לב, נסיך עלה ונסיך תלתן שהוא החזק ביותר במשחק ותמיד זוכה.
את הלקיחות ששוחקו שמים כשפניהם כלפי מטה לפני השחקן שזכה בהן.
אסור להסתכל בלקיחות ששוחקו בזמן המשחק, אבל מותר להסתכל בסיבוב האחרון ששוחק בלבד.
בסוף המשחק מאחדים את הלקיחות של שני השחקנים שמשחקים כנגד הכרוז.
כדי לנצח, צריך הכרוז לקחת לכל הפחות 61 נקודות קלפים מתוך 120 הנקודות האפשריות.
צריך לשים לב שנקודות קלפים שונות מנקודות משחק שעליהן התבצעה ההכרזה.
מכיוון שסקאט הוא משחק סכום אפס, הנקודות שהכרוז לא לקח, בהכרח נלקחו על ידי שני השחקנים האחרים, ולכן צריך לספור רק חבילה אחת.
ערכי הקלפים הן כדלקמן: 7=אפס, 8=אפס, 9=אפס, נסיך=2 נקודות, מלכה=3 נקודות, מלך=4 נקודות, 10=10 נקודות, אס=11 נקודות.
במיוחד נשים לב שהנסיכים שהם הקלפים הכי חזקים לא נותנים את הכי הרבה נקודות.
כמו כן העשיריות והאסים מרכיבים את חלק הארי של הנקודות ולקיחת כמה שיותר אסים ועשיריות הכרחית לניצחון.
מצד שני, שביעיות, שמיניות ותשיעיות לא נותנים נקודות קלפים כלל.
אם הכרוז מכריז הכרזה גבוהה ממה שהוא שיחק, הוא מפסיד, ובנוסף נוסף לו עוד מכפיל לחשבון.
כדי לצאת ממצב ביש זה, או סתם להגדיל את נקודות הניצחון, ישנם כמה בונוסים אפשריים:
האנד (hand) - המתמודד בוחר שלא להרים את הסקאט.
צריך לשים לב שהקלפים שבסקאט עדיין נחשבים, אם יש שם נסיך שיכול להוריד את המכפלה, הוא נחשב, גם אם מגלים את זה רק בסוף המשחק.
במשחק hand מגדילים את המכפלה ב־1.
שניידר (schneider – חייט) – לצד המנצח יש 90 נקודות או יותר.
מגדילים את המכפלה ב־1 עבור השניידר.
הכרזה על שניידר לפני תחילת הסיבובים במקרה של האנד מקנה מכפיל נוסף.
שוורץ (schwartz – שחור) – הצד המנצח לוקח את כל הסיבובים.
הצד המנצח צריך לקחת את כל הסיבובים גם אם אין בהן נקודות.
מגדילים את המכפלה ב־2, פעם אחת עבור שניידר ופעם אחת עבור שוורץ.
הכרזה על שוורץ לפני תחילת הסיבובים במקרה של האנד מקנה מכפיל נוסף.
ouvert (פתוח) – הכרוז פותח את הקלפים שלו על השולחן, הסקאט נשאר חבוי.
בחוקים הרשמיים, להכריז ouvert משמע להכריז גם שניידר ושוורץ, ולכן הכרוז צריך לקחת את כל הקלפים.
לשחק ouvert משמע להכריז עליו, ולכן חייבים לשחק ouvert במשחק hand.
את המכפלה מגדילים ב־6, פעם אחת עבור שניידר, הכרזת שניידר, שוורץ, הכרזת שוורץ, hand ו-ouvert.
אם ורק אם משחקים hand, אפשר להכריז שניידר, שוורץ או ouvert אחרי שלב ההכרזה.
וכל הכרזה מוסיפה 1 למכפלה.
כרוז שמכריז אחת מההכרזות הנ"ל ונכשל בהשגתה, מפסיד כפול ממה שהיה מרוויח אם היה מנצח – כולל תוספות המכפלות.
שניידר שלילי לא נחשב פעמיים אם מפסידים, כלומר אם הכרוז הכריז שניידר ובסוף לקח 30 נקודות או פחות.
כלומר שני השחקנים המגנים עשו לו שניידר, אז רק השניידר וההכרזה שלו נחשבים כנגדו.
חלק מהשחקנים החובבנים נותנים להכריז כל קומבינציה אפשרית של hand, שניידר, שוורץ ו־ouvert.
בחוקים הרשמיים זה לא ניתן.
ניתן להכריז שניידר רק אם מכריזים hand, והכרזת שוורץ בהכרח מרמזת על הכרזת שניידר.
ניתן להכריז ouvert רק אם ניתן להשיג שוורץ.
בכל מקרה, שניידר ושוורץ שלא הוכרזו הם כשירים בין אם הוכרז hand ובין אם לאו.
חלק מהשחקנים החובבנים מרשים להכריז contra לפני הסיבוב הראשון אם הם מאמינים שהכרוז לא יצליח לנצח.
הכרזה זו מכפילה את הנקודות אם צדקו.
הכרוז בתגובה יכול להכריז Recontra, דבר שיכפיל שוב את הנקודות אם הוא מאמין שהוא בכל זאת ינצח.
דבר זה אינו אפשרי בחוקים הרשמיים.
קיימים גם המשחקים המיוחדים הבאים:
גראנד – רק הנסיכים הם השליטים.
אם מובילים עם נסיך, שאר השחקנים חייבים לשים נסיך אם באפשרותם לעשות כן.
מכפלת הצבע היא 24 (לשם השוואה, מכפלת הצבע בעלה היא 11).
במצב כזה עם 4 או בלי 4 זה הרצף הכי גדול שאפשר להגיע אליו, כי יש רק ארבעה חותכים במשחק זה.
null (אפס) – הכרזה קבועה של 23. הכרוז זוכה אם הוא לא לוקח שום סיבוב.
הוא מפסיד ברגע שהוא לקח אפילו סיבוב אחד.
במשחק null אין חותכים, והקלפים חוזרים למקומם הטבעי.
העשר חוזר להיות אחרי התשע ולפני נסיך, והנסיך אחרי העשר ולפני המלכה.
null hand (אפס בלי סקאט) – הכרזה קבועה של 35.
null ouvert (אפס פתוח) – הכרזה קבועה של 46. במשחק זה אפשר להרים את הסקאט ועדיין הכרוז משחק עם הקלפים פתוחים.
null ouvert hand (אפס פתוח בלי סקאט) – הכרזה קבועה של 59.
נקודות משחק (בניגוד לנקודות קלפים) ניתנות או נגרעות מהכרוז.
אם תוצאת המשחק הגיעה או עברה את ההכרזה המקורית, הכרוז זוכה במשחק, ואז הכרוז זוכה במספר הנקודות שהמשחק היה יכול להגיע אליו במקסימום, לפי הקלפים שהיו לו בהתחלה כולל הסקאט, וזה באופן בלתי תלוי בהכרזה המקסימלית שאליה הוא היה יכול להגיע בלי הסקאט.
אחרת, אם הכרוז אינו מגיע לתוצאה הדרושה לפי ההכרזה הוא מפסיד, ונגרעות ממנו כפליים נקודות.
במשחקי ליגה נוסף סכום קבוע (50 נקודות) לכל משחק שמנוצח כדי להוריד את גורם המזל ולהדגיש את היכולת של השחקנים.
במצב כזה, השחקנים הרבה יותר זהירים בהימור על לקיחת הסיבוב.
משחק שהופסד על ידי הכרוז מקבל עונש של עוד 50 נקודות נוסף להפסד הכפול של סכום המשחק.
במצב של הפסד, שני השחקנים המגינים מקבלים כל אחד 40 נקודות.
סקאזי הוא שם הבמה של אשר סויסה, יוצר מוזיקה אלקטרונית ישראלי.
סויסה נולד בירושלים למשפחה קשת יום; אביו ואימו יהודים יוצאי מרוקו.
הוריו התחתנו בגיל 16 והתגרשו בצעירותו, ולדבריו זו הסיבה שמעולם לא התחתן.
החל את דרכו המוזיקלית בגיל 15 בלהקת הפאנק הירושלמית "סרטן השד" בה היה חבר עד גיוסו.
בתקופה זו קיבל מחבריו את הכינוי "סקאזי".
לדבריו, אינו יודע בוודאות מה פירושו, אך ככל הנראה מקורו בתקן להעברת נתונים שנקרא SCSI.
בשירותו הצבאי היה טכנאי קול בלהקה הצבאית, הוא היה איש הקול והתאורה של להקת "רוק בירוק".
לאחר שחרורו מהצבא, החל ליצור מוזיקה ביחד עם שותפו אסף ביבס העונה לשם B-Bass, באותה שנה הקימו אשר וביבס את הפרויקט "סקאזי", ובשנת 2000 הוציאו את אלבומם הראשון, "Animal" (חיה).
האלבום מכיל מוזיקת הארדקור טכנו.
במאי 2002 הוציאו את אלבומם השני הנקרא "Storm" (סערה) בו ניתן להבחין בשינוי בסגנון המוזיקלי שלהם, שהפך ליותר מלודי.
כמו כן ניכרות השפעות מפרוגרסיב טראנס, תוך שילוב של גיטרות חשמליות.
האוספים כללו יצירות של חברים אחרים בלייבל "Chemical Crew", רמיקסים של סקאזי ליוצרים אחרים וגם טרקים חדשים עם סגנון מלודי תוך שילוב רב של גיטרות.
המצליח מבין האוספים האלו היה Zoo 3 אשר ואסף הביאו הצלחה רבה לסקאזי, בעיקר בעקבות הלהיט "Smell Like Humos Spirit", והרמיקס לטרק "I Wish" של הרכב הטראנס הישראלי אינפקטד מאשרום.
בשנת 2006 הוציאו את אלבומם השלישי הנקרא "Total Anarchy" (אנרכיה טוטאלית), הכולל חמש רצועות טראנס פול און וחמש רצועות של הארדקור טראנס-רוק, האלבום מכר 8,000 עותקים והביא לו פרסום רב בעיקר בעקבות טרק הנקרא "Hit & Run" בשיתוף הראפר הישראלי פישי הגדול.
הסינגל "Vampire" הביא לו הצלחה רבה וכלולים בו הרבה קטעים מלודיים.
בשנה זו דורג סקאזי, על פי המגזין DJ Magazine, במקום 37 בעולם.
בשנת 2007 ביבס וסקאזי הוציאו DVD הכולל תיעוד של סיבוב ההופעות הבינלאומי שלהם.
הם היו הראשונים מתחום המוזיקה האלקטרונית שעשו זאת והם הביאו לו פרסום רב.
באותה שנה הופיעו בגמר כוכב נולד 5 עם שלומי בראל בשיר "אשליות".
למרות הצלחתם, ביקורת על ההרכב נשמעת מחלק ממאזיני מוזיקת הטראנס, אשר לטענתם סקאזי עבר תהליך התמסחרות.
בשנת 2012 סקאזי ושותפו לעשייה כל השנים, החליטו להפסיק את שיתוף הפעולה ביניהם.
יש האומרים שאסף ביבס היה המוח מאחורי היצירה והאיש הטכני מביניהם, לכן סויסה היה הדיגיי.
בשנת 2013 הוציא יחד עם ה-DJ הישראלי מיסטר בלאק את הטרק "Warrior".
באותה שנה הוציא את אלבומו "My way", שכלל שיתופי פעולה בינלאומיים עם אמנים נחשבים כגון ארנו קארסטנס ומאט סורום, מתופף להקת Guns N' Roses.
באותה שנה גם שימש כפרזנטור של חברת Lee Cooper ושנה לאחר מכן שימש כפרזנטור של חברת האוזניות Myth Labs.
בשנת 2014 הופיע בסדרה "נוי והדר" בתפקיד עצמו.
בשנת 2014 הופיע בחגיגות העשור של טומרולנד בבלגיה, בשנת 2015 הופיע בטומרולנד ברזיל וביולי 2017 הופיע שוב בטומרולנד בלגיה.
בתקופת הקורונה יצא לאור בפרויקט חדש בשם "הפרויקט הסודי" שצבר פופולריות רבה חזר למיינסטרים ולקח את הז'אנר ברצינות הפך לאחד מאומני הטכנו המצליחים בישראל וגם בעולם.
פתח מועדון בשם "שקט" בעיר תל אביב ביחד עם חברתו הטובה אירה דולפין ובן זוגה.
בשנת 2021 הוציא יחד עם מותג פחיות האנרגיה XL - פחיות בדמותו שנמכרו במועדונים וברשתות הקמעונאיות בישראל והיו הצלחה מסחרית גדולה.
בשנת 2022 הקים יחד עם מנהלת האישית שלו מושית דיין לייבל עצמאי הפועל בתחום המוזיקה האלקטרונית בשם Reborn, באותו לייבל החתים גם את צמד ה-DJ, TOX1C ששיתפו פעולה יחד עם הזמרת נונו ובלסטויז והוציאו טרקים רבים בז'אנר האלקטרוני.
במהלך השנים השתתף אשר סוויסה במספר תוכניות טלוויזיה ישראליות.
בשנת 2012 השתתף בתוכנית הדוקו-ריאליטי "מחוברים".
כמו כן הנחה בערוץ 24 תוכנית אישית בשם Skazi TV, שהתמקדה בחייו המקצועיים והאישיים.
בשנת 2016 השתתף סוויסה גם בתוכנית הריאליטי "גולסטאר" בעונת ה-VIP בעונה שצולמה במקסיקו.
בשנת 2022 השתתף בתוכנית "הזמר במסכה" בה הופיע מחופש לדמות "הכבשה".
בנוסף השתתף בתוכנית הלידה התיעודית "בייבי בום".
בנוסף, סוויסה מתארח על בסיס קבוע בפאנלים טלוויזיוניים ובתוכניות העוסקות בתרבות, בידור ומוזיקה אלקטרונית.
במהלך צילומי הסדרה מחוברים הציע לזוגתו דאז, הדוגמנית אווה לימסוב, להביא ילד לעולם תוך חתימת הסכם הורות או להינשא לה בכפוף להסכם ממון.
בשנת 2022 הפך לראשונה לאב, לאחר לידת בתו אריה טורם סויסה מבת זוגו שיר טורם.
בספטמבר 2023 הציע נישואים לבת זוגו שיר.
במאי 2024 נולדה להם ביתם השנייה.
סקאזי נוהג לתעד את חייו ברשתות חברתיות ומתפעל מספר חשבונות המונים יחד למעלה מ-1.1 מיליון עוקבים.
סקאנדה, הידוע גם כמורוגה, לורד מורוגאן וקריטקיה, הוא אל המלחמה במיתולוגיה ההינדית, בנו של שיווה מפרוואטי.
במדינת טאמיל נאדו שבהודו וכן בסרי לנקה הוא אחד האלים הנחשבים ביותר, מוצג לרוב כבעל שישה פרצופים.
בקיץ (בחודש יולי או אוגוסט) מתקיים בעיר קולומבו שבסרי לנקה פסטיבל הוול (vel) שבו גוררים מרכבה מהודרת של סקאנדה ממקדש אחד למקדש אחר, בתהלוכה הכוללת הרבה מוזיקה (בעיקר הלמות תופים) וריקודים.
סקאי הוא האי הגדול והצפוני ביותר מבין האיים ההברידיים הפנימיים הצפוניים בסקוטלנד.
בגאלית סקוטית האי נקרא An t-Eilean Sgithanach (האי המכונף).
שמו האנגלי בא משמו בנורדית עתיקה - Skuyo, שהיה שיבוש של שמו הפיקטי Scitis, שם שמצוין במספר כתבים רומיים.
לפי מפקד שנערך באי בשנת 2001, מספר תושבי האי הוא 9,232. זהו גידול של 4% בעשר השנים שקדמו לכך, בניגוד לאיים סקוטיים רבים אחרים שאוכלוסייתם מידלדלת.
לאוכלוסייה המקומית נוספים בחודשי הקיץ תיירים ומבקרים רבים.
התעשיות הראשיות באי הן תיירות, חקלאות, זיקוק ויסקי, חליטה ובישול בירה.
עיר הבירה של האי היא פורטרי, הידועה במיוחד בשל הנמל הציורי שלה.
סקאי ידוע בעיקר בשל הנוף שבו, התרבות התוססת והמסורת שלו, וכן בשל מבחר חיות הבר שבו, כמו העיט הזהוב, העיטם לבן-הראש, האייל האדמוני והלוטרה.
סקאי הוא האי הסקוטי השני בגודלו, לאחר לואיס והאריס (המהווים בעצם אי אחד).
פני הקרקע ההרריים של האי הם מהמאתגרים והדרמטיים ביותר בסקוטלנד.
באי ישנה מורשת עשירה של מונומנטים עתיקים, טירות ומצבות זיכרון.
קו החוף של סקאי מורכב מסדרה של חצאי-איים, כמו סליט בדרום וטרוטרניש בצפון.
האיים הסובבים כוללים את סוי וראזיי.
בסקאי ישנם אתרי התיישבות של ציידים-לקטים מהתקופה המזוליתית.
האי סבל מרעב והגירות מסיביות בסוף המאה ה-18 ואוכלוסייתו הידלדלה דרסטית.
סקאי הוא חלק מאזור ממועצת הרמה, המבוססת באינוורנס.
מ-1975 ועד 1996 סקאי ומחוז לוכאלש, שנמצא על האי הסקוטי הראשי, היוו מחוז בממשלה מקומית של סקוטלנד, אולם ב-1996 הם הוכנסו ל"רשות הרמה המאוחדת".
בשל גודלה של המועצה סקאי ולוכלאש מרכיבים את אחד מהוועדות האזוריות שלה, המורכבת משישה אזורים.
כל אזור בוחר חבר מועצה כנציג והוועדות המקומיות מפקחות על שירותי הרשות באותו אזור.
סקאי מהווה חלק ממחוז הבחירות של "רוס, סקאי ומערב אינוורנס" הבוחר חבר אחד לייצג אותו בפרלמנט הסקוטי.
בנוסף האי שייך למחוז הבחירות הגדול יותר של "רוב, בקאי ולוכאבאר" הבוחר חבר אחד לייצג אותו בבית הנבחרים הבריטי.
מכל האיים ההברידיים הפנימיים לאי סקאי יש הכי הרבה במשותף עם האיים ההברידיים החיצוניים, משום שיותר מחצי מאוכלוסיית האי דוברת גאלית ורבים מהתושבים שייכים לכנסייה החופשית של סקוטלנד.
ענף הספורט שינטי (מעין אב קדמון של הוקי קרח) הוא פופולרי מאוד באי למרות שגם כדורגל משוחק בו די הרבה.
מזקקת טאליסקר המייצרת ויסקי סינגל מאלט ויסקי נמצאת ליד "לוך הארפוט" בחוף המערבי של האי.
בית כפר הרוס בכפר ארמדייל שבחצי האי סליט.
זהו ביתו לשעבר של שבט מקדונלד.
בית אחוזה נבנה שם לראשונה בסביבות 1790. ב-1815 נבנתה לידו "טירה מדומה" בסגנון הסקוטי הברוניאלי שנועדה יותר ליופי מאשר להגנה.
מאז 1925 הטירה, שננטשה על ידי השבט, הידרדרה להריסות.
הגנים שמסביב לטירה נשמרו והם ביתו של מרכז השבט.
נמצאת על סלע שנמצא 6 מטר מול החוף וגובהו כ-12 מטר מעל פני הים.
מעל הרווח שבין הטירה ליבשה היה פעם גשר אבן עם חומה שהוביל לגשר מתרומם.
חלק מהחומה החיצונית, שעובייה היה כ-1.5 מטר, נשארה על קצה הצוק אולם רוב המבנים הפנימיים לא שרדו.
בחצר הפנימית נותרו שרידים של באר ושל מדרגות שהובילו אל מגדל.
במקור הטירה הייתה בבעלות שבט מקדונלד, אולם במאה ה-14 היא נכבשה על ידי שבט מקלוד.
במאה ה-15 היא נכבשה שוב על ידי שבט מקדונלד ואז על ידי ג'יימס הראשון, מלך סקוטלנד.
שבט מקדונלד המשיך לשלוט בטירה באישור המלך, אולם נטשו אותה במאה ה-17.
גם היא הייתה שייכת לשבט מקדונלד, נמצאת בחופו הצפוני של האי.
המבנה המרכזי של הטירה שגודלו כ-25 מטר על 4.5 מטר נבנה במאות ה-14 וה-15. למבנה זה התווסף מגדל במאה ה-17 ומאוחר יותר בית נוסף.
הטירה ננטשה בשנות השלושים של המאה ה-18. לפי אגדה מקומית הנטישה ארעה לאחר שבנו של הצ'יף שהתגורר שם נפל מהחלון והתנפץ על הסלעים שמתחתיו.
האומנת שהייתה אחראית עליו נענשה בכך שנדחפה בסירה קטנה אל האוקיינוס האטלנטי.
נקראת גם "טירת קאמוס" והייתה מעוזם של שבט מקדונלד בעבר.
הריסות הטירה נמצאות בחוף המערבי של חצי האי סליט, כ-8 ק"מ מצפון לטירת ארמדייל.
הטירה נבנתה על ידי שבט מקלוד אך נכבשה על ידי שבט מקדונלד במאה ה-15. הטירה החליפה ידיים בין שני השבטים הללו מספר פעמים לאחר מכן.
בשנת 1596 שבט מקדונלד עיצב אותה מחדש וב-1689 היא ננטשה.
רוב אבני הטירה נלקחו למען בניינים אחרים באזור.
לפי המסורת הטירה רדופה על ידי "גברת ירוקה" שנראית שמחה כשעומדות להגיע חדשות טובות ובוכה כשהחדשות יהיו רעות.
בנוסף מסופר כי בטירה שוכנת רוח הדואגת לחיות המשק.
טירה הרוסה שהייתה שייכת לשבט מקינון.
הטירה נמצאת ליד הנמל של הכפר קיילאקין בחוף המזרחי של האי.
הטירה מתוארכת למאה ה-10 אז היא שימשה כעמדת תצפית וכמבצר מעל המצר הצר והחשוב שבין האי לסקאי לסקוטלנד.
הצ'יף של שבט מקינון נהג למתוח שרשרת עבה לאורך המצר ולגבות מס מכל הספינות שעברו בו.
המלך האקון הרביעי מנורווגיה אסף את כל ספינותיו מתחת לטירה ב-1263 לפני קרב לארגס, בו איבדה נורווגיה את השליטה באיים ההברידיים.
טירה פעילה המשמשת למגורי הצ'יף של שבט מקלוד מאז המאה ה-13, והיא הטירה המיושבת ברציפות העתיקה ביותר בסקוטלנד.
בניגוד לטירות סקוטיות רבות השייכות ל"נאמנות הלאומית של סקוטלנד", דנוויגאן נמצאת בבעלות הפרטית של משפחת מקלוד.
סקאניה (בשוודית: Scania AB) היא חברה שוודית המייצרת משאיות כבדות, אוטובוסים ומנועי דיזל.
קבוצת פולקסווגן רכשה 68.6% ממניות החברה ובכך, הפכה את סקאניה לחברה-בת שלה.
החברה הוקמה בשנת 1900 בעיר מאלמה בדרום שוודיה ונקראה על שם החבל הדרומי ביותר בשוודיה.
בשנת 1911, התמזגה סקאניה עם חברת "ואביס".
לאחר מלחמת העולם השנייה החלה לייבא רכבי "פולקסווגן" לשוודיה תחת השם "סוונסקה פולקסווגן".
בשנת 1969 התמזגה חברת סקאניה-ואביס עם סאאב עד שנת 1995. סאאב המשיכה לייצר כלי רכב פרטיים, מסחריים ומשאיות וסקאניה המשיכה לייצר משאיות ואוטובוסים כבדים.
סקאניה היא החברה השלישית בעולם ביצור אוטובוסים ומשאיות כבדות אזרחיות וצבאיות כאשר היא מוכרת אותם ל 70 מדינות כולל ישראל ומפעלים במדינות רבות ברחבי העולם: ארגנטינה, ארצות הברית, בוצוואנה, ברזיל, הולנד, טנזניה, זימבבואה, קוריאה ורוסיה.
שתי מחזיקות המניות בסקאניה הן:
פולקסווגן אשר מחזיקה בפלח הגדול של סקאניה, 68.8%
סקאניה-ואביס L10/L40/L51 - סדרת משאיות בינוניות וכבדות אשר יוצרו בין השנים 1959–1944
סקאניה-ואביס L75 - סדרת משאיות כבדות אשר יוצרו בין השנים 1958–1963
סקאניה-ואביס L55/L56/L66 - סדרת משאיות בינוניות וכבדות אשר יוצרו בין השנים 1968–1959
סקאניה סדרה 0 - סדרת משאיות כבדות אשר יוצרו בין השנים 1968–1974
סקאניה סדרה 1 - סדרת משאיות כבדות אשר יוצרו בין השנים 1974–1981
סקאניה סדרה 2 - סדרת משאיות כבדות אשר יוצרו בין השנים 1980–1989
סקאניה סדרה 3 - סדרת משאיות כבדות אשר יוצרו בין השנים 1987–1998
סקאניה סדרה 4 - סדרת משאיות כבדות אשר יוצרו בין השנים 1995–2007
סקאניה סדרה P - סדרת משאיות בינוניות וכבדות שהושקה ב-2004
סקאניה סדרה G - סדרת משאיות כבדות לנסיעות ארוכות בתצורה אחודה או סמי-טריילר שהושקה ב-2007
סקאניה סדרה R - סדרת משאיות כבדות לנסיעות ארוכות בתצורה אחודה או סמי-טריילר שהושקה ב-2004 וזכתה בפרס משאית השנה ב-2005 ו-2010. המשאית הכבדה ביותר בסדרה זו היא הסקאניה R730 עם מנוע V8 בנפח 16.4 ליטר שמפיק 730 כוח סוס מטרי ששקול ל- ומומנט של 3,500 ניוטון-מטר.
סקאניה סדרה S - סדרת משאיות כבדות עם קבינה גבוהה שהושקה ב-2016
סקאניה סדרה L - סדרת משאיות בינוניות שהושקה ב-2017, בעלות קבינה נמוכה ונועדו למסעות קצרים והפצה עירונית.
שלדה "סקאניה" סדרה "Scania 4-series" הורכבה בדגם אוטובוס דו-קומתי סקאניה אומנידקא אשר יוצר על ידי "East Lancashire Coachbuilders", אשר בשנת 2007 נרכשה על ידי "Darwen Group" ומ-12 במרץ 2008 היה קרוי "Optare" (חברת בת של "Ashok Leyland" .
שלדת דגם "Scania N series" הורכבה בדגם אוטובוס דו-קומתי אופטר אולימפוס
סקאלפי (שם מסחרי: Sculpey) הוא שם מותג הכולל מספר מוצרי חומר פולימרי, הרשום לחברת פוליפורם.
המשותף לכלל מוצרי סקאלפי הוא האפשרות לשרוף את המוצר המפוסל בחום של תנור ביתי (לרוב ההוראות מנחות כ-130 מעלות צלזיוס), בעוד שמוצרי חומר מינרלי ניתנים לשריפה רק בטמפרטורות גבוהות הרבה יותר, ולפיכך מחייבות כבשן.
תחת המותג קיימים מוצרים אחדים ליוצרים חובבנים, כמו גם מוצרים מקצועיים המשמשים לפיסול מיניאטורות ופסלונים בייצור מסחרי.
לסקאלפי תכונות פלסטיות דומות לאלו של מותג פימו, אם כי סקאלפי יותר גמיש ומתאים לעבודות עדינות.
מידת הגמישות והרכות של החומר הפולימרי תלויה בכמות השמן הלכוד בין מולקולות הפולימר, ומשתנה בין מוצרי המותג בהתאם.
Original Sculpey: חומר גמיש ובסיסי, מיועד בעיקר לעבודה חובבנית.
המותג המוקדם ביותר של החברה.
Sculpey: מותג חובבנים המקביל לפימו, מגיע בהתאם בלבנים קטנות של 2 אונקיות או בלבנה של ליטרה אחת (כ-450 גרם).
sculpey III: חומר משופר לעבודה חובבנית, מגיע ב-44 גוונים ובגדלים שונים.
קיים מותג משנה עם גוון זוהר בחושך.
Granitex: חומר בשילוב סיבים, הבולטים יחסית במוצר לאחר שריפתו בתנור ונותנים לו מראה עין של גרניט.
MoldMaker: חומר פולימרי גמיש ורך במיוחד, שמיועד בלעדית ליצור תבניות יציקה לתבליטים.
על פי הוראות היצרן, מתאים ליציקות גבס.
Super Sculpey: חומר פולימרי מקצועני, המשמש יצרני מיניאטורות ופסלונים לייצור הדגם הראשוני.
מגיע רק בגוון בז' ורדרד.
קיים מותג משנה בעל גמישות מופחתת, הניתן לחריטה.
sculpey super flex: חומר פולימרי השומר על גמישות לאחר האפייה בתנור.
sculpey ultralight: חומר פולימרי קל משקל, מאפשר ליצור פסלונים ללא תמיכת שלד מתכת.
סקאימארק איירליינס (ביפנית: スカイマーク, באנגלית: Skymark Airlines) היא חברה לטיסות חסך יפנית, המפעילה טיסות פנימיות ביפן, וטיסות שכר לגואם וסיאול.
חברת התעופה נוסדה ב-12 בנובמבר 1996, לאחר שהונהגה ביפן מדיניות שמים פתוחים, והיא החלה לפעול ב-19 בספטמבר 1998.
וודקה סקאיי היא וודקה שמיוצרת על ידי חברת SKYY Spirits LLC.
החברה נמצאת בעיר סן פרנסיסקו שבקליפורניה בארצות הברית.
וודקה זו היא בעלת 40% אלכוהול בנפח.
ישנה גירסאה נוספת לוודקה סקאיי עם 45% אלכוהול אשר תואמת לקוקטיילי מרטיני.
וודקה זו מיוצרת החל משנת 1992. היוצר שלה מוריס קנבר טוען כי וודקה סקאיי היא כמעט מושלמת בעקבות שיטת הזיקוק הייחודית שלה.
לוודקה סקאיי יש בקבוק בצבע כחול קובלט עם תוית פלסטיק.
בלו סקאיי הוא משקה לתת המיוצר על ידי קבוצת קמפארי והוא זמין בארצות כמו מקסיקו, אוסטרליה וברזיל.
הייצור של וודקה סקאיי מתרחש במזקקות בסן חוזה שבקליפורניה.
האתנול מיוצר בעיר אטשיסון שבקנזס.
הביקבוק של וודקה סקאיי נעשה בעיר לורנסברג שבקנטקי.
וודקה סקאיי מגיעה בכמה טעמים שונים:
סקאליג'רה באסקט ורונה (באיטלקית: Scaligera Basket Verona) היא קבוצת כדורסל איטלקית מהעיר ורונה, המתמודדת בסרייה A.
הקבוצה הוקמה בשנת 1951, בעונת 1971/72 החלה להשתתף בליגה הבכירה (Serie A), בקדנציה קצרה ללא אירועים בולטים.
בסיום עונת 1990/91 העפילה הקבוצה חזרה לליגה הבכירה.
כמו כן, באותה עונה הגיעה הקבוצה לגמר הגביע האיטלקי וניצחה 85-97 את פיליפס מילאנו.
בהמשך היו עוד שני משחקי גמר, בהם הפסידה למילאנו ולבנטון טרוויזו.
בשנת 1996 זכתה הקבוצה בסופרקאפ האיטלקי לאחר ניצחון בגמר מול אולימפיה מילאנו.
בעונת 1999/00 הפסידה בחצי גמר הפלייאוף לפאף בולוניה (שזכתה באליפות).
בסיום עונת 2001/02 הכריזה הקבוצה על פירוק, לאחר 15 עונות בליגה הראשונה (בסיכום הכללי), ונשרה לליגה השלישית.
בשנת 2009 עלתה הקבוצה לליגה דואה (lega due), הליגה האיטלקית השנייה.
בסיום עונת 2021-2022 העפילה הקבוצה בחזרה לליגה הבכירה מהמקום השני, לאחר היעדרות של 21 שנים.
הקבוצה השתתפה בגביעי אירופה השונים החל מעונת 1991/92. בעונת 1996/97 הגיעה הקבוצה לגמר גביע המחזיקות והפסידה לקבוצת ריאל מדריד 78-64. ההשתתפות הגיעה לשיאה בעונת הזכייה בגביע קוראץ' (1997/98).
לאחר שעברה בשלב שמינית הגמר את קבוצת הפועל גליל עליון, ובשלב רבע הגמר את קבוצת פריסטרי אתונה, הדיחה בשלב חצי הגמר את קבוצת אירופורטי רומא 154-166 בסיכום שני מפגשים.
את שלב הגמר מול קבוצת הכוכב האדום בלגרד, התחילה הקבוצה בהיכל הביתי "פלאולימפיה" בהפסד 74-68, והגיעה בעמדת נחיתות למשחק השני ב"היכל פיוניר" בבלגרד.
למרות הכל, ניצחה בתוצאה 64-73 (ניצחון 138-141 בסיכום שני מפגשים) והניפה את הגביע.
בעונת 2000/01 הגיעה לשלב שמינית הגמר ביורוליג והפסידה לאולימפיאקוס.
עונה לאחר מכן השתתפה בגביע קוראץ' ולא עברה את שלב הבתים.
ההיכל הביתי של הקבוצה נקרא פלאולימפיה, בעל קיבולת של 5,350 מקומות ישיבה, והוקם בשנת 1986. הספונסר הראשי של הקבוצה הוא חברת "תזניס" (מאז 2008).
סקאלה (Scala) היא שפת תכנות מרובת פרדיגמות, אשר תוכננה כ-"better Java", כלומר "גרסה טובה יותר" של שפת Java.
סקאלה פועלת על גבי המכונה הווירטואלית של ג'אווה (JVM) ושומרת על תאימות גבוהה עם ג'אווה המאפשרת לה לעבוד עם קוד ג'אווה.
סקאלה משלבת מאפיינים של תכנות פונקציונלי יחד עם מודל התכנות מונחה-עצמים של ג'אווה, תוך שהיא "מנקה" את מה שלעיתים קרובות נחשב כחסרונות הקיימים בשפת ג'אווה (דברים כגון type erasure, אופן הטיפול בחריגות ומערכת טיפוסים לא אחידה), ומוסיפה מספר מאפיינים חדשים המאפשרים כתיבת קוד נקי, תמציתי ואקספרסיבי יותר.
השם Scala הוא הלחם בסיסים של המילים האנגליות "scalable" (סילומי) ו-"language" (שפה), ומטרתו לרמז על כך שהשפה תוכננה לגדול ביחד עם הדרישות של המשתמשים בה.
ג'יימס סטראצ'ן, המפתח של שפת התכנות Groovy, הגדיר את סקאלה כיורשת אפשרית לשפת Java.
הפצת התוכנה של סקאלה, כולל המהדר וספריות התוכנה נעשית תחת רישיון BSD.
הפיתוח של סקאלה החל ב-2001 במכון הטכנולוגי של לוזאן (EPFL) על ידי מרטין אודרסקי.
אודרסקי עבד קודם לכן על ג'אווה גנרית ו-javac, מהדר הג'אווה של חברת סאן.
סקאלה שוחררה לשוק בסוף 2003 / תחילת 2004 על פלטפורמת ג'אווה, וביוני 2004 גם לפלטפורמת NET.
גרסה שנייה של השפה, 2.0, שוחררה במארס 2006. התמיכה ב-NET.
הופסקה רשמית ב-2012. ב-17 בינואר 2011 זכה הצוות של סקאלה במענק מחקר לחמש שנים בסך של 2.3 מיליון יורו ממועצת המחקר האירופית (ERC).
ב-12 במאי 2011 הקימו אודרסקי ושותפיו את חברת Typesafe, שמספקת תמיכה מסחרית בסקאלה, כמו גם הדרכה עולמית בשפה ושירותים שונים.
Typesafe, ששינתה מאז את שמה ל Lightbend, גייסה עד כה כ-52 מיליון דולר, בין היתר מ-IBM ואינטל קפיטל.
סקאלה פועלת על גבי הפלטפורמה של ג'אווה (המכונה הווירטואלית של ג'אווה) וקיימת תאימות בינה לבין תוכניות ג'אווה קיימות.
תוכניות סקאלה יכולות לרוץ גם על טלפונים חכמים שמריצים את מערכת ההפעלה אנדרואיד.
קיים מימוש אלטרנטיבי גם עבור פלטפורמת דוט-נט.
לסקאלה יש את אותו מודל הידור כמו בג'אווה ו-סי שארפ (separate compilation, dynamic class loading), כך שקוד סקאלה יכול לקרוא לספריות ג'אווה (או לספריות דוט-נט במימוש המתאים).
הביצועים של סקאלה שווי ערך לאלה של ג'אווה.
המהדר של סקאלה יוצר bytecode זהה כמעט לגמרי לזה שנוצר על ידי המהדר של ג'אווה.
למעשה, קוד בשפת סקאלה יכול לעבור "הידור-לאחור" (decompiled) לקוד ג'אווה קריא, למעט כמה פעולות constructor ייחודיות.
מבחינת ה-JVM, קוד סקאלה וקוד ג'אווה הם זהים.
ההבדל היחיד הוא בספריית runtime אחת בשם scala-library.jar.
כמו ג'אווה, סקאלה היא שפת תכנות מונחית-עצמים בה נהוגה טיפוסיות חזקה, המשתמשת במערכת טיפוסים סטטית.
בשפה נעשה שימוש בתחביר של סוגריים מסולסלים המזכיר את שפת C, והיא עוברת הידור ל-Java bytecode, מה שמאפשר לקוד סקאלה לרוץ על גבי ה-JVM, ומאפשר קריאה חופשית לספריות ג'אווה מתוך קוד של סקאלה ולהפך, מבלי הצורך ב"שכבת דבק" כלשהי בין השתיים.
שלא כמו בג'אווה, סקאלה מוסיפה מאפיינים רבים הקיימים בשפות תכנות פונקציונליות כמו Standard ML ,Scheme ו-Haskell.
תמיכה נרחבת בקוד ללא side effects
כמו ב-#C, אבל שלא כמו ב-Java, סקאלה מספקת מערכת טיפוסים אחידה, שבה כל הטיפוסים, כולל טיפוסים פרימיטיביים כמו integer ו-boolean הם אובייקטים היורשים מהמחלקה Any.
כמו כן, סקאלה כוללת עוד כמה מאפיינים הקיימים ב-#C אבל לא קיימים ב-Java.
בנוסף לכך סקאלה כוללת כמה מאפיינים מתקדמים במערכת הטיפוסים שלה, שקיימים בשפות תכנות מעטות אחרות, אם בכלל.
השוואה עם שפות JVM אחרות
לעיתים קרובות סקאלה מושווית עם Groovy ו-Clojure, שתי שפות תכנות הבנויות גם הן מעל ה-JVM.
סקאלה מתאפיינת במערכת טיפוסים סטטית, בעוד שב-Groovy ו-Clojure נעשה שימוש במערכות טיפוסים דינמיות.
אלמנט זה מוסיף רמה של מורכבות למערכת הטיפוסים של סקאלה, אך מאפשר את גילוין המוקדם של שגיאות רבות בזמן הידור, וביכולתו לספק רמה גבוהה יותר של ביצועים בזמן ריצה.
גרסה 7 של ג'אווה הוסיפה תמיכה בהוראת הקוד "invoke dynamic", אשר מאפשרת את האצתן של שפות בעלות מערכות טיפוסים דינמיות.
בעוד ש-Groovy תוכננה במטרה להיות גרסה תמציתית וקלה יותר של ג'אווה, סקאלה תוכננה לתמוך בתכנות פונקציונלי ותכנות מונחה-עצמים, וכן ביכולות מתקדמות נוספות משפות כגון Haskell, אשר אינן נתמכות על ידי הזרם המרכזי של שפות תכנות.
בהשוואה ל-Clojure, סקאלה דורשת תהליך לימוד ומעבר קצר יותר.
הדבר נובע מכך ש-Clojure היא נגזרת של שפת Lisp, ולפיכך היא בעלת תחביר שונה משמעותית מג'אווה, ושמה דגש חזק על אלמנטים של תכנות פונקציונלי.